
Ministru kabineta noteikumi Nr. 210
Rīgā 2023. gada 2. maijā (prot. Nr. 24 3. §)
Grozījumi Ministru kabineta 2009. gada 14. jūlija noteikumos Nr. 769 "Vecāko amatpersonu sanāksmes Eiropas Savienības jautājumos nolikums"
Izdoti saskaņā ar Valsts pārvaldes iekārtas likuma 13.pantu
· Izdarīt Ministru kabineta 2009. gada 14. jūlija noteikumos Nr. 769 "Vecāko amatpersonu sanāksmes Eiropas Savienības jautājumos nolikums" (Latvijas Vēstnesis, 2009, 114. nr.; 2012, 117. nr.; 2014, 195. nr.) šādus grozījumus:
· 1. Izteikt 3. punktu šādā redakcijā:
· "3. Sanāksmes sastāvā ar balsstiesībām iekļauj pa vienam katras ministrijas, Valsts kancelejas un Latvijas Bankas pārstāvim, kurš attiecīgajā valsts iestādē ir atbildīgs par Eiropas Savienības jautājumiem (turpmāk – vecākā amatpersona Eiropas Savienības jautājumos). Vecākās amatpersonas Eiropas Savienības jautājumos prombūtnes laikā attiecīgās valsts iestādes intereses pārstāv vecākās amatpersonas Eiropas Savienības jautājumos vietnieks. Vecākās amatpersonas Eiropas Savienības jautājumos un viņu vietniekus dalībai sanāksmē izvirza, pamatojoties uz attiecīgās ministrijas valsts sekretāra vai valsts iestādes vadītāja pilnvarojumu."
· 2. Izteikt 4. punktu šādā redakcijā:
· "4. Sanāksmes personālsastāvu apstiprina ārlietu ministrs. Ārlietu ministrija informāciju par sanāksmes sastāvu ievieto ministrijas tīmekļvietnē."
· 3. Svītrot 5.2. apakšpunktu.
· 4. Svītrot 5.8. apakšpunktu.
· 5. Svītrot 5.12. apakšpunktu.

